《送秦中丞国声之湖南兼呈东山先生》
明代·邵宝

中丞旌节自东来，黄鹤楼高倚宪台。江汉朝宗千古地，风霆鼓宪一时才。

洞庭水阔春初渡，衡岳云深晚正开。老矣东山烦问讯，苍生回首柰何哉。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。